**AGENȚIA PENTRU PROTECȚIA MEDIULUI CONSTANȚA**

Nr. 171/ 25.01.2024

**DECIZIE FINALĂ**

#### pentru emiterea Acordului de Mediu

Ca urmare a cererii adresate de **CRISTILORY PROD SRL,** cu sediul in Judetul Vrancea, Orasul Panciu, strada Diocheti, nr. 1, înregistrată la A.P.M. Constanta cu nr. 394 RP din 19.01.2022,

* în urma analizarii documentatiei transmise, a verificarii si a parcurgerii tuturor etapelor procedurii de reglementare, conform prevederilor Legii 292/2018 privind evaluarea impactului anumitor proiecte publice şi private asupra mediului si avand in vedere prevederile Ordinului 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar, cu modificarile si completarile ulterioare;
* în baza prevederilor Legii nr. 226/2013 privind aprobarea O.U.G. nr. 164/2008 pentru modificarea si completarea OUG nr. 195/2005 privind protecţia mediului,
* în conformitate cu prevederile Legii 292/2018 , art. 21,
* înconformitate cu H.G. nr.43/2020 privind organizarea şi funcţionarea Ministerului Mediului, Apelor şi Pădurilor, cu modificarile si completarile ulterioare,
* având în vedere concluziile Raportului la Studiul de evaluare a impactului asupra mediului si masurile de reducere a impactului prezentate in cadrul Studiului de Evaluare Adecvata, a ședinței de dezbatere publică din data de 17.11.2022, urmare a consultării membrilor **C.A.T. în ședința din data de 23.01.2024**, se emite:

##### DECIZIE FINALĂ

pentru emiterea Acordului de Mediu privind proiectul: **„EXPLOATARE TEMPORARA A AGREGATELOR NATURALE DE RAU IN PERIMETRUL DUNARE-BRAT OSTROV, KM 363+450 – KM 363+950,”**, propus a fi amplasat in Comuna Ostrov, Fluviul Dunarea, km 363+450 – 363+950, extravilan, Judetul Constanta**.**

Principalele motivepe care se bazează decizia de emitere a acordului de mediu sunt următoarele:

* concluziile favorabile ale Raportului la studiul de evaluare a impactului privind influența investiției asupra calității factorilor de mediu si acceptarea Studiului de Evaluare Adecvata si a masurilor de reducere a impactului prezentate;
* la dezbaterea publică din data de 17.11.2022 și pe parcursul procedurii de evaluare a impactului asupra mediului, publicul interesat nu a formulat observații, care să necesite reconsiderarea deciziei.

Documentele care au stat la baza deciziei pot fi consultate la cerere, la sediul APM Constanța din municipiul Constanța, str. Unirii nr. 23, județul Constanța.

Observațiile publicului se primesc zilnic la sediul APM Constanța în termen de 10 zile calendaristice de la data publicării anunțului pe pagina de internet a autorității competente pentru protecția mediului.

**Prezenta decizie se afișează astăzi, 25.01.2024, la adresa http://apmct.anpm.ro.**

Mențiuni despre procedura de contestare administrativa și contencios administrativ:

Orice persoană care face parte din publicul interesat sau care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile sau omisiunile autorității publice competente pentru protecția mediului, care fac obiectul participării publicului în procedura de evaluare a impactului asupra mediului, prevăzute de Legea nr.292/2018, cu respectarea prevederilor Legii contenciosului administrativ nr.554/2004, cu modificările ulterioare.

Actele sau omisiunile autorității publice competente pentru protecția mediului, care fac obiectul participării publicului în procedura de evaluare a impactului asupra mediului, se ataca odată cu decizia etapei de încadrare.

Se pot adresa instanței de contencios administrativ competente și organizațiile neguvernamentale care promovează protecția mediului și îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluționarea cererii se face potrivit dispozițiilor Legii nr.554/2004, cu modificările ulterioare.

Înainte de a se adresa instanței de contencios administrativ competente, persoanele care fac parte din publicul interesat și care se considera vătămate într-un drept ori într-un interes legitim, trebuie să solicite autorității publice emitente, în termen de 30 de zile de la data aducerii la cunoștința publicului a deciziei, revocarea respectivei decizii.

Autoritatea publică emitentă are obligația de a răspunde la plângerea prealabilă în termen de 30 de zile de la data înregistrării acesteia la acea autoritate.

Procedura administrativa prealabilă este gratuita.

**Director Executiv**

**Celzin LATIF**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat:Lavinia Monica ZECA  Simona CONSTANTIN | Șef Serviciu A.A.A.  Șef Serviciu C.F.M. | 25.01.2024 |  |
| Întocmit:Camelia COSTACHE  Steliana BEJAN | Consilier S.A.A.A.  Consilier S.C.F.M. | 25.01.2024 |  |

Nota: redactat în 3 (trei) exemplare